**KUTSESTANDARD**

**Tarneahelajuht, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Tarneahelajuht, tase 7* | *7* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Tarneahelajuht tagab oma tegevusega ettevõtte tarneahelate efektiivse toimimise. Ta juhib ning arendab hanke-, ostu- ja logistika- (transport, ladu, jaotus) protsesse ning tarnija suhteid. Tarneahelajuht vastutab materjalide ja teenuste jätkusuutliku tõrgeteta tarnete eest, loob tarnijate võrgustikke kaupade, materjalide, seadmete ja teenuste saadavuse kindlustamiseks, et tagada ettevõtte tegevus kokkulepitud klienditeeninduse tasemel.  Tarneahelajuht teeb tihedat koostööd müügi-, finants-, tehnika-, tootearenduse, tootmise ja kvaliteedijuhtimise jt sidusalade spetsialistide ja juhtidega. Tarneahelajuht töötab iseseisvalt keerulistes, ettearvamatutes ja uuenduslikku käsitlust nõudvates olukordades, vastutades meeskondade strateegilise tegutsemise eest.  Töö võib olla periooditi pingeline. Võimalikud on sagedased ning pikaajalised töölähetused. Pidev rahvusvaheline suhtlemine eeldab vähemalt ühe, aga soovitavalt mitme võõrkeele oskust.  Peamised töövahendid on enamlevinud kontoritehnika ja sidevahendid, digivahendid, ettevõtte majandustarkvara ja sellega liidestatud muud tarkvarad.  Kuigi tootmine on tarneahela osa, ei tegele tarneahelajuht üldjuhul tootmise juhtimisega. Tootmise juhtimisega seotud kompetentsusnõuded on määratletud eraldi kutsestandardis (vt lähedased kutsed).  Kutsestandard arvestab rahvusvaheliselt tunnustatud nõudeid „*Minimum standards to obtain the FIATA diploma in international freight forwarding“.*  Lähedased kutsed:  Tootmisjuht, tase 6 põhilisteks tööülesanneteks on tootmise planeerimine, tootmisprotsesside väljatöötamine, tootmisprotsessi struktuuri planeerimine, tootmise tõhususe analüüs, sh töökorraldus ja ressursside haldamine.  Hanke- ja ostujuht, tase 6 otsib ja valib tarnijad ning tegeleb hinnalepetega, tema ülesanne on seostada hanke- ja ostutegevust ning meetodeid ja analüüsida nende tulemuslikkust.  Logistikajuht, tase 6 kompetentsi kuuluvad kauba- ja reisijateveo korraldamine, ladude majandamine, varude juhtimine, klienditeenindus ja logistikateenuste müük ning töötajate juhtimine ja juhendamine. |
| **A.2. Tööosad** |
| A.2.1. Tarneahela arendamine  A.2.2. Hanke- ja ostuprotsesside juhtimine ja arendamine  A.2.3. Logistikaprotsesside juhtimine ja arendamine  A.2.4. Kvaliteedijuhtimine tarneahelas  A.2.5. Äriinfosüsteemide kasutus ja arendus tarneahelas  A.2.6. Tarneahela finantsarvestus  A.2.7. Nõudluse planeerimine  A.2.8. Juhtimine ja juhendamine |
| **A.3. Kutsealane ettevalmistus** |
| Tarneahelajuhil on üldjuhul tarneahelajuhtimisalane kõrgharidus (vt ka B.1). |
| **A.4. Enamlevinud ametinimetused** |
| Tarneahelajuht, ostu- ja logistikajuht. |
| **A.5. Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab  1. Andmeanalüüsi oskus - oskus analüüsida suuri andmemahte, et saada ülevaade turgudest, konkurentidest ja tarbijate vajadustest.  2. Tehisintellektile õige sisendi andmise oskus.  3. Keskkonnasäästlik käitumine – on vaja tunda keskkonnasäästlikke valikuid ja suuta nende osas otsuseid teha, sh arvestades toote kogu elukaare keskkonnajalajälge (sh pakendite jalajälge).  4. Tarnijate ja tootjate haldamise oskus – see hõlmab väga head suhtlemisoskust, läbirääkimiste oskuseid ja võõrkeeleoskust tagamaks tarneahela sujuv toimimine.  5. Läbipaistvus ja eetilisus – oskus järgida läbipaistvuse ja eetika standardeid, nt võitlus korruptsiooniga, eetilised tootmistingimused.  6. Strateegiline mõtlemine – oskus luua strateegilisi plaane, mis aitavad saavutada oma eesmärke tagades organisatsiooni tõhusa ja jätkusuutliku tarneahela. |
| Kommentaarid A-osa kohta: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Tarneahelajuht, tase 7 kutsestandard koosneb üldoskustest ja kompetentsidest. Kutse taotlemisel tuleb tõendada üldoskused B.2 ja kompetentsid B.3.1-B.3.9. |
| **Kvalifikatsiooninõuded kutse taotlemisel, kutse taastõendamisel** |
| **Nõuded kutse taotlemisel**  Töömaailma taotlejale  1. Erialane magistrikraad või muu valdkonna magistrikraad  2. Muu valdkonna hariduse puhul erialane täienduskoolitus  3. Vähemalt 2-aastane töökogemus  4. Kutsestandardi vähemalt ühte tööosa käsitlev uurimustöö või arendusprojekt ning hindamiskomisjoniga kooskõlastatud osapoole poolt koostatud vormikohane uurimustöö retsensioon/ eksperthinnang või arendusprojekti puudutava ettevõtte hinnang  Koolilõpetajale  1.Täies mahus läbitud kutsestandardile põhineva magistriõppe õppekava, erialane töökogemus (sh õppepraktika) ning üliõpilane on lubatud lõputöö kaitsmisele  **Nõuded kutse taastõendamisel**  1. Sama taseme kehtiv või mitte rohkem 1 aasta tagasi kehtivuse kaotanud kutse  2. Vähemalt 5-aastane pidev erialane töökogemus taotluse esitamise ajaks  3. Kutsestandardi vähemalt ühte tööosa käsitlev uurimustöö või arendusprojektide portfoolio ning hindamiskomisjoniga kooskõlastatud osapoole poolt koostatud vormikohane uurimustöö retsensioon/ eksperthinnang või arendusprojekti puudutava ettevõtte hinnang  Kutse andmise korraldamine on reguleeritud logistika kutseala kutsete kutse andmise korras. |
| Kommentaarid B.1 kohta: |

|  |
| --- |
| **B.2. Tarenahelajuht, tase 7 üldoskused** |
| 1. Tegutseb eesmärgipäraselt ja vastutustundlikult, järgib töötervishoiu, tööohutuse ja keskkonnahoiu nõudeid. 2. Järgib ärieetika põhimõtteid, rahvusvahelisi (nt Code of Business Conduct) ja siseriiklikke norme (konkurentsiseadus jm). 3. Järgib valdkondlikke juhiseid, nõudeid, eeskirju, õigusakte, standardeid jmt. 4. Hoiab delikaatseid ja tundlikke andmeid turvaliselt ning töötleb neid vaid asjakohase volituse korral vastavalt kehtivatele õigusaktidele. 5. Täidab ametijuhendiga ette nähtud kohustusi, tajub sellega kaasnevat vastutust ja lähtub töös organisatsiooni eesmärkidest; Peab kinni sõlmitud kokkulepetest ja lepingutest. 6. Töötab ja tegutseb energiat ja muid ressursse säästvalt ning jäätmeteket minimeerivalt. 7. Kasutab organisatsioonile kuuluvat vara otstarbekalt, säästlikult ja heaperemehelikult. 8. Arvestab otsustest ja tegevustest tulenevate võimalike riskide, tagajärgede ja keskkonnamõjudega: 9. Suhtleb ja teeb koostööd isikute, sidusrühmade ja koostööpartneritega püüdmaks saavutada ühist mõistmist ja parimat võimalikku tulemust. 10. Loob teiste inimestega kontakti ja väljendab end arusaadavalt, ning selgelt. Kohandab oma käitumist ja suhtlemisviisi, lähtudes suhtluspartneri(te)st ja olukorrast. 11. Säilitab pingelistes ja keerukates olukordades konstruktiivse lähenemisviisi olukorra lahendamiseks või leevendamiseks. 12. Analüüsib kriitiliselt saavutatud tulemusi ja hindab oma teadmisi, oskusi, hoiakuid ja suhtumist. 13. Püstitab tööalased arengueesmärgid ja leiab võimalusi nende saavutamiseks osaledes täienduskoolitustel, erialastel üritustel jms. 14. Mõistab võõrkeelset erialateksti, sh peamisi termineid ning on võimeline suhtlema tasemel B2 (vt lisa 1). |
| Kommentaarid üldoskuste kohta: |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Tarneahela arendamine** | **EKR tase 7** |
| Tegevusnäitajad   1. Töötab välja tarneahela juhtimise strateegia lähtuvalt ettevõtte üldstrateegiast fookusega klienditeenindusele, sidudes tarneahelaprotsessid teiste äriprotsessidega. 2. Töötab välja ja rakendab kokkulepitud metoodika alusel tarneahela lühi- ja pikaajaliste eesmärkide saavutamise tulemusmõõdikud (nt tarnekindlus, tarneaeg, paindlikkus, tarneahela kulud ja varade tootlus). 3. Kontrollib tarneahela efektiivsust, kasutades tarneahelaülest võtmemõõdikute juhtimistöölauda (Key Perfomance Indicator dashboard). 4. Juhib tarneahela protsesse lähtudes ettevõtte ärieesmärkidest ja turuolukorrast. Vajadusel korrigeerib nii strateegiat kui ka taktikat. 5. Võtab kasutusele uuenduslikke koostöömudeleid, konkurentsieeliseid loovaid lahendusi ja meetodeid, tuginedes uutele tehnoloogiatele ja parimatele praktikatele. 6. Juurutab ja kasutab tarneahela protsessides vastutustundliku ettevõtluse (eng CSR) põhimõtteid järgnevates valdkondades: looduskeskkond, töökeskkond, turukeskkond, sotsiaalne keskkond ja juhtimine. 7. Vastutab tarneahela keskkonnasäästliku juhtimise eest vastavalt kokkulepitud standarditele (nt ISO 14001). 8. Juurutab, jälgib ja arendab tarneahela strateegias sätestatud keskkonnamõõdikuid. | |
| **B.3.2. Hanke- ja ostuprotsesside juhtimine ja arendamine** | **EKR tase 7** |
| Tegevusnäitajad   1. Töötab välja koostöös hankejuhiga tarnijasuhete haldamise protseduuri, formuleerides tarnijatele esitatavad kvalifitseerimistingimused ja konkreetse hankega seotud nõuded. 2. Juhib partnersuhteid, ennetades ja maandades eriti strateegiliste ja kriitiliste tarnijatega seotud riske. 3. Kontrollib ettevõtte ostu- ja hanketegevuse strateegiliste eesmärkide saavutamist ja vastutab selle eest. 4. Töötab välja ja kehtestab hankelepingu üldtingimused, lähtuvalt ettevõtte riskijuhtimise põhimõtetest. | |
| **B.3.3. Logistikaprotsesside juhtimine ja arendamine** | **EKR tase 7** |
| Tegevusnäitajad   1. Kavandab koostöös logistikajuhiga ettevõtte logistikasüsteemi väljaarendamist ja ajakohastamist, lähtudes ettevõtte strateegiast ja ettevõtluskeskkonnast; koostab tegevuskava, arvestab riske ja võimalusi. 2. Planeerib ja organiseerib infovood ja ressursid (sh personal, töövahendid), loob juhtimisprotsessid, lähtudes ettevõtte strateegiast, kasutatavatest lahendustest (sh digilahendustest) ja jätkusuutlikkuse põhimõtetest. 3. Kontrollib ettevõtte logistikasüsteemi vastavust kvaliteedi-, keskkonna- ja riskijuhtimise põhimõtetele ning ohutuse ja turvalisuse nõuetele. 4. Korraldab koostööd tarneahelas ettevõtete vahel, arvestades tarneahela tervikprotsesse ja ettevõtte rolli tarneahelas. 5. Kontrollib logistikajuhi planeeritud tegevuskava eesmärgipärast elluviimist, hindab tulemuste saavutatust vastavalt seatud eesmärkidele ja reeglitele; teeb parendusettepanekuid. 6. Jälgib ja hindab logistikakulusid, lähtudes finants-, juhtimis-, kulu- ja maksuarvestuse põhimõtetest ning ettevõttesisestest regulatsioonidest (nt infosüsteemide kasutamine, inventeerimine, laoarvestus, arvete käitlemine, hinna- ja kuluarvutlus, tasuvusarvutlus). | |
| **B.3.4. Kvaliteedijuhtimine tarneahelas** | **EKR tase 7** |
| Tegevusnäitajad   1. Töötab välja koostöös ettevõtte kvaliteedijuhiga standardsed protseduurid tarneahela juhtimise maksimaalse efektiivsuse tagamiseks. 2. Töötab välja oma valdkonna protseduurid, reeglid ja mõõdikud ning vastutab nende toimimise eest. 3. Juhib tööprotsesside perioodilist ülevaatust ja teeb vajadusel muudatusi. 4. Kasutab kuluefektiivsuse tööriistu ja kvaliteedijuhtimise süsteeme (nt võrdlusanalüüsid, TQM, LEAN, *Six Sigma, Kaizen*, 5S). | |
| **B.3.5. Äriinfosüsteemide kasutamine ja arendamine tarneahelas** | **EKR tase 7** |
| Tegevusnäitajad   1. Juhib tarneahela digitaliseerimise projekte, kasutades kaasaegseid tehnoloogiaid (big data, AI, IOT, Blockchain jne).   a. Mõistab ja oskab kirjeldada äriprotsesse, nende eesmärke ning nõudeid andmetele (olekud, staatused, klassifikaatorid, sünkroonsus vs asünkroonsus), kasutades erialaseid andmeallikaid ja standardeid.  b. Koostab IKT töö lähteülesandeid ettevõtte infosüsteemide ja liidestuste arenduseks, arvestades turbe-, arendus-, töökindluse, kasutatavuse, tõhususe ja jätkusuutlikkuse nõudeid.  c. Esindab tellijat tehnoloogilise arendusülesande püstitamisel, teostamisel, testimisel ja vastuvõtmisel. Teab ja kasutab erialast ja IKT terminoloogiat tagades vajaliku lõpptulemuse saavutamise.  d. Hindab tellitud tehnoloogiliste arenduste vastavust nõuetele.   1. Juurutab ja arendab tarneahela infotehnoloogilisi protsesse, lähtudes kuluefektiivsusest ja kliendiga kokkulepitud teenindustasemest ning infoturbe ja andmekaitse regulatsioonidest. 2. Loob ja rakendab digitaalsete reaalaja andmete kogumise süsteemi tarneahelas, kontrollib andmete usaldusväärsust. 3. Juurutab, arendab ja juhib e-kaubanduse protsesse tarneahelas lähtudes vastavatest nõuetest ja lepingutest. 4. Juurutab ja arendab andme- ja infovahetussüsteeme ettevõttesiseselt ja läbivalt tarneahelas, tagades andmete liikumise kõigi osapoolte vahel. 5. Seob tarneahelaprotsessid tootmisprotsessidega sh äriinfosüsteemid (ERP, TMS, VMS, jm), rakendades tootmise planeerimise põhimõtteid. 6. Analüüsib tarneahela toimimise efektiivsust, kasutades strateegiliste otsuste langetamiseks erinevaid andmehulkade analüüsimeetodeid. | |
| **B.3.6. Tarneahela finantsarvestus** | **EKR tase 7** |
| Tegevusnäitajad   1. Kasutab tarneahela juhtimisel ettevõtte ja vajadusel selle partnerite erinevaid finantsaruandeid (bilanss, kasumiaruanne, rahavoo aruanne ning investeeringute tasuvusega seonduvad dokumendid). 2. Rakendab ettevõttes kulude arvestuse süsteemi, tuginedes tegevuspõhise kuluarvestuse metoodikale. 3. Koostab ettevõtte tarneahela strateegiast lähtuvalt investeeringute kava ja eelarve, kasutades erinevaid investeeringute tasuvuse hindamise meetodeid. 4. Määratleb, hindab ja kinnitab riskide juhtimise ja maandamise tegevusi tarneahelas, kasutades sobivaid meetodeid (nt ISO 31000). | |
| **B.3.7. Nõudluse planeerimine** | **EKR tase 7** |
| Tegevusnäitajad   1. Kogub andmeid klientide mineviku nõudluse ja tuleviku prognooside, olemasolevate tellimuste ja varude kohta. 2. Analüüsib kogutud andmeid ja koostab selle põhjal oma ettevõtte nõudluse prognoosi. 3. Tuginedes nõudluse prognoosile koostab hanke-, ostu- ja varude prognoosi. 4. Nõudluse ja hanke prognoosi põhjal annab sisendi ja osaleb tootmisprognoosi stsenaariumite koostamisel. | |
| **B.3.8 Juhtimine ja juhendamine** | **EKR tase 7** |
| Tegevusnäitajad   1. Püstitab valdkonna eesmärgid, kavandab ja algatab tegevusi kogudes tööülesannete kvaliteetseks täitmiseks vajalikku informatsiooni. 2. Suunab, kaasab ja innustab meeskonnaliikmete tegevust, rakendades sobivaid juhtimise ja tasustamise meetodeid. 3. Jälgib, mõõdab ja kontrollib meeskonnaliikmete töö tulemuslikkust, annab õigeaegset ja asjakohast tagasisidet. 4. Määratleb töötajate arenguvajaduse ja loob võimalused töötajate enesetäiendamiseks. 5. Annab edasi oma kutsealaseid oskusi ja teadmisi, koordineerib juhendatavate tööd. 6. Viib läbi töötajate atesteerimist vastavalt ettevõttes kehtestatud nõuetele. 7. Kavandab töötajate juhendamise protsessi, kirjeldades nõutavad kompetentsid ja seades eesmärgid juhendamise protsessile. | |
| Kommentaarid kohustuslike kompetentside kohta: | |

**KUTSET LÄBIV KOMPETENTS**

|  |  |
| --- | --- |
| **B.3.9. Tarneahelajuht,t ase 7 kutset läbiv kompetents** | **EKR tase 7** |
| Tegevusnäitajad   1. Mõistab tarneahela tervikprotsesse ja ettevõtte rolli tarneahelas. 2. Mõistab turumehhanisme ja nende seost tarneahela protsessidega. 3. Orienteerub avalike suhete juhtimise protsessides ja huvigruppides. 4. Arvestab tarneahela riskiteguritega, võtab kasutusele meetmed riskide maandamiseks ja võimalike kahjude ärahoidmiseks või leevendamiseks. 5. Täiendab oma teadmisi digitaalsetest tehnoloogiatest, arendab süsteemselt ja regulaarselt oma digioskusi ning toetab ja juhendab vajadusel alluvaid. 6. Kasutab tööalaselt vastavalt vajadusel erinevaid majandus- ja logistikatarkvarasid (ERP; TMS; WMS, IMS, SMS) ning e-hanke tarkvarasid. 7. Kasutab andmete kogumiseks, töötlemiseks, analüüsimiseks, tulemuste saamiseks ja otsustamiseks kõrgtasemel tabelarvustustarkvara olles suuteline töötama suurte andmekogumitega. 8. Kasutab ärianalüütika ja analüüsitulemuste visualiseerimise ja esitamise töövahendeid ning põhjendab loogiliselt ja kostruktiivselt analüüsi tulemuste järelmeid ning vastu võetavaid otsuseid. 9. Koostab vajadusel tööalaselt vajalikke ettevõttesiseselt ja ettevõtete koostöös kasutatavaid dokumente ja dokumendipõhjasid (protsessiskeemid, tööjuhendid, päringud, pakkumused, hanke- ja ostulepingud, teenuste ostmise lepingud jms) kasutades parimaid praktikaid ja erialast terminoloogiat. 10. Kasutab IKT rakendusi digitaalseks asjaajamiseks, protsesside arendamiseks ja automatiseerimiseks ning võrgustike loomiseks järgides andmekaitse nõudeid.   11. Kasutab e-kaubanduse ja e-hanke lahendusi tarneahela protsesside optimeerimisel. | |
| Kommentaarid kutset läbiva kompetentsi kohta: | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Cristian Kalve, Sonepar Eesti AS  Tiia Karu, Pagaripoisid OÜ  Janek Popell, EEK Mainor  Eduard Ševtšenko, Tallinna Tehnikakõrgkool  Peep Tomingas, Eesti Tarneahelajuhtimise Ühing PROLOG  Ain Tulvi, Seilecs OÜ |
| 1. Kutsestandardi kinnitaja | Transpordi ja logistika Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide ametite klassifikaatorile (ISCO 08) | 1324 Juhid tarne, transpordi, laonduse ja turustamise alal |
| 1. Viide Euroopa kvalifikatsiooniraamistikule (EQF) |  |
| **C.2. Kutse nimetus võõrkeeles** | |
| Inglise keeles Supply Chain Manager, level 7 | |
| **C.3. Lisad** | |
| Lisa 1. [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf) | |
| Kommentaarid C-osa kohta: | |